Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: integrált szolgáltatásként működik. A távközlési szolgáltatást nyújtók az 1992. évi LXXII. törvény (Tt.) alapján az
Paragraph Index: 1530

3. „Rögzíti-e a törvény az adatkezelésnek a szolgáltatás teljesítéséhez szükséges mértékét?” Az Avtv. 5. § (2) bekezdése szerint „csak olyan személyes adat kezelhető, amely az adatkezelés céljának megvalósulásához elengedhetetlen, a cél elérésére alkalmas, csak a cél megvalósulásához szükséges mértékben és ideig”. Az egyes területeken a jogot alkalmazók számára ezt az alapelvet célszerű külön törvényekben pontosítani; ilyen törvény az internet-szolgáltatók kapcsán még nem született, így a „szükséges” mérték jogszabályban nem meghatározott. Az 1997-ben elfogadott, a távszolgáltatásokról szóló német törvény adatvédelmi rendelkezései között (Teledienstedatenschutzgesetz) találhatók olyan rendelkezések, amelyek a jogalkalmazó számára követhetőbben határozzák meg az adatkezelés jogszerű mértékét, például törlési kötelezettséget írva elő meghatározott határidővel, illetve meghatáro- 2000/88/II. szám zott feltétel beállta (számlázás megtörténte stb.) esetén. Hasonló rendelkezéseknek a magyar jogrendbe illesztését magam is támogatnám.

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes